www.svld.sk

Oficiálny infoportál SLOVENSKÝ VŠEOBECNÝ LEKÁR PRE DOSPELÝCH

Hlavná stránka | Príhovor MUDr.Zuzany Nedelkovej k súčasnej situácii v SSVPL SLS !!!

Príhovor MUDr.Zuzany Nedelkovej k súčasnej situácii v SSVPLSLS

Milé kolegyne a kolegovia !

Sledujúc situáciu okolo volieb, nového výboru SSVPL SLS a jesennej konferencie,  musím skonštatovať, že oprávnene už musíte byť znechutení. Dúfala som, že situácia sa nebude pertraktovať v médiách, na verejnosti , mailingoch či rôznych listoch. Opäť sa potvrdilo, že som naivná. Dovoľte preto uviesť niekoľko pravdivých / neskreslených / udalostí .

1/Voľby do výboru a revíznej komisie SSVPL SLS sa uskutočnili korešpondenčným  spôsobom   15.5.  -15.6.2010. Nezúčastnila sa ich ani tretina  zo všetkých členov spoločnosti. Sprevádzalo ich niekoľko pochybení / napr. očíslované volebné lístky, neetická predvolebná kampaň, atď/ Volebná komisia do dnešného dňa nikomu neodovzdala oficiálne výsledky volieb s oficiálnou podpísanou zápisnicou o priebehu volieb. Naopak, predseda volebnej komisie MUDr. Varga 11.8.2010 deklaroval na pôde SLS pred Dozornou radou i prezidentom SLS  prof. MUDr. Krištúfkom, že volebná komisia považuje voľby za neukončené. Celú záležitosť volebná komisia postúpila Dozornej rade SLS.

2/ Samozvaný MUDr. Karol Herda / údajne podľa zaužívaných zvykov / zvolal napriek  vyššie uvedenému  ustanovujúcu schôdzu výboru. Poskytol jediný termín a oznámil ho 5 dní pred jej konaním.  Elektronickou poštou som oznámila MUDr. Herdovi, že koná nelegitímne a v rozpore so Stanovami SLS. MUDr. Vasiľlová i MUDr. Berešová   mu túto skutočnosť oznámili priamo na mieste konania schôdze. Za  30 sek.  bola zvolená nová prezidentka MUDr. Vaverková, ktorá mala prichystaný rozsiahly scenár schôdze./ Vedela, že bude prezidentkou ? / Ako prvé dala hlasovať o zrušení uznesenia o vylúčení MUDr Petra Liptáka zo SSVPL SLS. Tým že bolo hlasovaním uznesenie zrušené, MUDr. Peter Lipták sa stal opäť členom spoločnosti.  V zápisnici z tejto schôdze sa o.i. hovorí, že o sekretárovi novozvoleného sekretariátu sa bude rokovať a hlasovať na najbližšom zasadnutí výboru. A ajhľa, MUDr. Vaverková z ničoho nič spustila elektronické hlasovanie a navrhla za generálneho riaditeľ sekretariátu SSVPL SLS MUDr. Petra Liptáka. Dostal všetky kompetencie ktoré mal, keď bol prezidentom spoločnosti a ihneď začal konať. /Ako to všetci viete a úsudok si urobte sami /

3/ MUDr. Vaverková spustila ešte jedno hlasovanie. O tom, kde sa bude konať jesenná  konferencia. Vôbec pritom nerešpektovala, že termín a miesto konania konferencie/ 15.10. -16.10.2010 Žilina /  bolo schválené 17.4.2010 bývalým výborom SSVPL SLS  a ona  i výbor boli povinní prevziať na seba záväzok a pokračovať v príprave tejto konferencie podľa uznesenia zo 17.4.2010. MUDr.Vaverková 10.8.2010 o 22,00hod zverejnila, že elektronickým hlasovaním zvíťazila konferencia 4.11.-6.11.2010 v Banskej Bystrici  , o 4 hodiny nato zverejnil  MUDr. Peter Lipták na www.vpl.sk , že jesenná konferencia bude v Bojniciach 20.-23.10.2010 /teda 4-dňová/, o pár dní dátum opravil na 3-dňovú. Úplne svojvoľne, bez akéhokoľvek hlasovania výboru. Vraj dá hlasovať dodatočne ?! / Úsudok si prosím urobte sami .

4/31.7.2010 zasadal výbor SSVPL SLS v pôvodnom zložení a na podklade rozboru danej situácie právnikom hlasovaním rozhodol, že musí pokračovať vo svojej práci v pôvodnom zložení, až do ukončenia celej záležitosti Dozornou radou SLS alebo nezávislým súdom. Teda nie na základe zaužívaných zvykov, ale v súlade s platnou  legislatívou.

5/Nepríjemnú situáciu sa nám snažil pomôcť riešiť aj sám prof. MUDr. Krištúfek prezident SLS a členovia Dozornej rady SLS na pôde SLS 11.8.2010 za prítomnosti MUDr. Herdu, MUDr.Petra  Liptáka , MUDr. Jurgovej, MUDr.Marka, MUDr .Lipčáka, MUDr .Nedelkovej, MUDr. Vasiľovej. Vystupovanie MUDr. Petra Liptáka zašlo ako vždy a všade až tak ďaleko, /napr. prof. MUDr Krištúfkovi oznámil , že ho bude žalovať/, že bol opakovane vyzvaný aby sa nezapájal do prebiehajúcich rozhovorov, členom Dozornej rady bol nazvaný niečím, čo nie je vhodné citovať a prof. MUDr. Krištúfek ho vyzval k opätovnému vykaniu . Atmosféru je zbytočné popisovať.

Úsudok si prosím urobte sami.

6/Napriek tomu, že plán zahraničných ciest a rozpočet na zahraničné cesty bol schválený

Výborom  SSVPL SLS  23.01.2010 a na Európske fórum primárnej spolupráce do talianskej Pizze

30.8.- 31.08.2010 boli delegovaní  MUDr. Vaverková a MUDr. Peter Lipták, na túto zahraničnú cestu vycestovali  v termíne  28.08. – 2.09.2010 štyria členovia výboru , podľa potvrdenia agentúry , ktorá im zabezpečovala ubytovanie v hodnote 122€/noc/2posteľ.izba., a letenky 146 €/osobu.  Výbor neschvaľoval žiadnym doplnkovým hlasovaním zmenu delegátov, napriek tomu v agentúre potvrdili, že faktúru vystavujú na spoločnosť SSVPL SLS. Úsudok si prosím urobte sami.

Napriek všetkým pokusom MUDr. Petra Liptáka o zdiskreditovanie MUDr. Nedelkovej a MUDr. Marka rozširovaním rôznych lživých a zavádzajúcich informácií Vás uisťujem, že 31. jesenná konferencia SSVPL SLS v Žiline sa 15.10. -16.10.2010 uskutoční, nakoľko

je zaregistrovaná na SLS a je v oficiálnom kalendári podujatí SLS na rok 2010. Účasť lekárov na kongrese je hodnotená kreditmi CME. Nejedná sa teda o žiadnu ich súkromnú akciu, ale o konferenciu, na ktorej  organizovaní sa podieľa celý výbor SSVPLSLS. Konferencia je na 95% pripravená a všetky informácie o nej a prihlášky sú zverejnené na www.svld.sk.

Verím, že ste usúdili, že robíme správnu vec v prospech spokojnosti členov SSVPL SLS.

V mene celého organizačného výboru Vás na konferenciu v Žiline srdečne pozývam,

a teším sa na spoločné stretnutie.

V Piešťanoch,5.9.2010                                                                                                                                                                                                       MUDr. Zuzana Nedelková

Menu

Dôležité ! 31. jesenný kongres SSVPL SLS Žilina hotel Holiday Inn**** Pia-So 15.10.-16.10.2010
Rezervácia ubytovania/prihlášky lekárov na 31.jesenný kongres SSVPL SLS
Príhovor MUDr.Zuzany Nedelkovej k súčasnej situácii v SSVPL SLS !!!
Nové ! 6.kongres lekárov primárneho kontaktu Bratislava hotel CITY 10.9.-11.9.2010
Situácia po neukončených voľbách do výboru a revíznej komisie SSVPL SLS
Programové vyhlásenie vlády pre roky 2010-2014. Ministerstvo zdravotníctva.
Kalendár kreditovaných vzdelávacích podujatí v SR
PRÍSTROJOVÉ VYBAVENIE MODERNÁ AMBULANCIA
Národný program prevencie ochorení srdca a ciev (NPPOSC)
ŠPECIALIZAČNÁ (preatestačná) príprava všeobecných lekárov pre dospelých SZU Bratislava
Voľné pracovné miesta. Ponuka práce VLD. Hľadám prácu VLD.
Prednášky zo 14. kongresu SLS & SSVPL Praktická hepatológia a gastroenterológia Tále 29.4.-1.5.2010
Zápisnica z rokovania výboru SSVPL SLS 17.04.2010 v Hronseku
Pracovná zdravotná služba
Výsledky dotazníkového prieskumu z 18.5.2007 na 49.konferencii Bojnice
Diskusné fórum pre všeobecných lekárov
Slovenská spoločnosť všeobecného praktického lekárstva SSVPL SLS
ZAHRANIČNÉ AKTIVITY SSVPL SLS
ODPORÚČANÉ DIAGNOSTICKÉ & TERAPEUTICKÉ POSTUPY
AKTUÁLNA SITUÁCIA v slovenskom zdravotníctve
INTERNETOVÉ VZDELÁVANIE
KATEGORIZÁCIA LIEKOV A ZDRAVOTNÍCKYCH POMOCOK od 1.4.2010
Inkontinenčné pomôcky
Fotogaléria zo života odbornej spoločnosti
Preventívna zdravotná starostlivosť
Očkovanie v praxi VLD
Zdravotné poisťovne v SR
Prehľad užitočných zákonov pre VLD
Dôležité zdravotnícke webstránky pre VLD
Najnovšie spravodajstvo
Napíšte nám váš názor
Prehliadky mŕtvych tiel všeobecným lekárom

Vyhľadávanie

Hľadať:

Kontakt

Oficiálny infoportál SLOVENSKÝ VŠEOBECNÝ LEKÁR PRE DOSPELÝCH www.svld.sk
[email-masked]
+421 949 26 55 66
MUDr. Peter Marko, MPH

Úvodná stránka

Mapa stránok

RSS

Tlač

www.svld.sk Oficiálny infoportál pre všeobecných lekárov

Osobné webové stránky :: Webnode